Οδηγία 2002/51/ΕΚ του Ευρωπαϊκού Κοινοβουλίου και του Συμβουλίου

της 19ης Ιουλίου 2002

για την μείωση του επιπέδου ρυπαντικών εκπομπών των δίκυκλων και τρίκυκλων οχημάτων με κινητήρα και την τροποποίηση της οδηγίας 97/24/ΕΚ

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

Αποφασίζοντας σύμφωνα με τη διαδικασία του άρθρου 251 της συνθήκης(3), έχοντας υπόψη το κοινό σχέδιο που ενέκρινε η επιτροπή συνδιαλλαγής την 1η Μαΐου 2002,

Εκτιμώντας τα ακόλουθα:

(1) Το πέμπτο πρόγραμμα δράσης για την προστασία του περιβάλλοντος, οι γενικές γραμμές του οποίου εγκρίθηκαν από το Συμβούλιο με το ψήφισμα της 1ης Φεβρουαρίου 1993 του Συμβουλίου και των αντιπροσώπων των κυβερνήσεων των κρατών μελών συνερχομένων στα πλαίσια του Συμβουλίου(4), προβλέπει πρόσθετες προσπάθειες για σημαντική μείωση των σημερινών επιπέδων εκπομπών ρύπων από μηχανοκίνητα οχήματα.

(2) Η οδηγία 97/24/ΕΚ του Ευρωπαϊκού Κοινοβουλίου και του Συμβουλίου, της 17ης Ιανουαρίου 1997, σχετικά με ορισμένα στοιχεία και χαρακτηριστικά των δίκυκλων ή τρίκυκλων οχημάτων με κινητήρα(5) είναι μία από τις επιμέρους οδηγίες στο πλαίσιο της διαδικασίας έγκρισης τύπου η οποία καθορίζεται από την οδηγία 92/61/ΕΟΚ του Συμβουλίου, της 30ής Ιουνίου 1992, περί εγκρίσεως τύπου των δίκυκλων ή τρίκυκλων οχημάτων με κινητήρα(6).

(3) Σύμφωνα με το άρθρο 5 της οδηγίας 97/24/ΕΚ, εντός 24 μηνών από την ημερομηνία έκδοσης της οδηγίας αυτής, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο πρόταση βασισμένη στις έρευνες και στην εκτίμηση κόστους/ωφέλειας εκ της εφαρμογής των αυστηρότερων οριακών τιμών, θέτοντας ένα επόμενο στάδιο, κατά το οποίο θα ληφθούν μέτρα περαιτέρω ενίσχυσης των οριακών τιμών ρυπογόνων και ηχητικών εκπομπών των οικείων οχημάτων. Η δράση αυτή περιορίζεται στις μοτοσικλέτες, δεδομένου ότι ένα μεταγενέστερο στάδιο με αυστηρότερες οριακές τιμές για τα μοτοποδήλατα, οι οποίες θα ισχύουν από τις 17 Ιουνίου 2002, προβλέπεται ήδη στην οδηγία 97/24/ΕΚ.

(4) Με βάση την εκτίμηση της τεχνικής εφικτότητας και του κόστους/ωφέλειας καθορίστηκε μία δέσμη νέων οριακών τιμών για την δοκιμή τύπου I, οι οποίες θα ισχύουν από το 2003 για όλες τις μοτοσικλέτες και μειώνουν κατά 60 % τις εκπομπές υδρογονανθράκων και μονοξειδίου του άνθρακα από τετράχρονες μοτοσικλέτες, και κατά 70 % και 30 % αντιστοίχως τις εκπομπές υδρογονανθράκων και μονοξειδίου του άνθρακα από δίχρονες μοτοσικλέτες. Για τις τετράχρονες μοτοσικλέτες μια περαιτέρω μείωση των οξειδίων του αζώτου θεωρήθηκε ανέφικτη με τις προβλεπόμενες τεχνολογίες. Για τις δίχρονες μοτοσικλέτες, η εφαρμογή της προηγμένης τεχνολογίας άμεσης έγχυσης καυσίμου, η οποία παρέχει τις μεγαλύτερες δυνατότητες περιορισμού του μονοξειδίου του άνθρακα και των υδρογονανθράκων, συνεπάγεται αναπόφευκτα μια μέτρια αύξηση της οριακής τιμής οξειδίων του αζώτου ως προς τις ισχύουσες οριακές τιμές, και έτσι η οριακή τιμή εξομοιώνεται με εκείνη για τις τετράχρονες μοτοσικλέτες. Αυτό θεωρείται ως αποδεκτό, δεδομένου ότι με βάση την καταγραφή των εκπομπών διαπιστώνεται ότι στο σύνολο των εκπομπών οξειδίων του αζώτου των οδικών μεταφορών το μερίδιο από τις μοτοσικλέτες είναι ελάχιστο.

(5) Λόγω των ιδιαιτεροτήτων και της χρήσης ορισμένων κατηγοριών οχημάτων γνωστών ως μοτοσικλετών αντοχής (εντούρο) και δοκιμών (τράιαλ) και λαμβανομένου υπόψη του πολύ μικρού ποσοστού συμμετοχής τους στις συνολικές εκπομπές λόγω των μικρών ετησίων πωλήσεών τους στην Ευρώπη, θα πρέπει να δοθεί προσωρινή παρέκκλιση, σε σχέση με τις νέες οριακές τιμές που θα αρχίσουν να ισχύουν από το 2003, προκειμένου οι κατασκευαστές να μπορέσουν να εισαγάγουν την κατάλληλη τεχνολογία.

(6) Οι επιθεωρήσεις και η συντήρηση θεωρούνται ουσιαστικά στοιχεία ώστε τα επίπεδα εκπομπών από νέα οχήματα να μην επιδεινωθούν κατά τη χρήση τους υπερβαίνοντας τα αποδεκτά επίπεδα. Εν προκειμένω, και σύμφωνα με τις αντίστοιχες διατάξεις για τα επιβατικά αυτοκίνητα, οι απαιτήσεις για τις δοκιμές τύπου ΙΙ, και ιδίως το όριο του 4,5 % κατ' όγκον για τη συγκέντρωση του μονοξειδίου του άνθρακα, πρέπει να αντικατασταθεί από απαιτήσεις για τη μέτρηση και καταγραφή των αναγκαίων δεδομένων για τους σκοπούς του τεχνικού ελέγχου των οχημάτων.

(7) Τα τρίκυκλα και τα τετράκυκλα έχουν είτε ανάφλεξη με σπινθηριστή είτε κινητήρες ανάφλεξης με συμπίεση (ντιζελοκινητήρες). Ανάλογα προς τις οριακές τιμές εκπομπών για τα επιβατικά οχήματα, για κάθε κατηγορία απαιτείται χωριστή δέσμη οριακών τιμών. Εν προκειμένω, το ζήτημα εκπομπών σωματιδίων πρέπει να ρυθμιστεί στο μέλλον.

(8) Τα χαρακτηριστικά των καυσίμων αναφοράς που χρησιμοποιούνται για τις δοκιμές των εκπομπών θα πρέπει να εξομοιωθούν με εκείνα που χρησιμοποιούνται για τα επιβατικά αυτοκίνητα, ώστε να ανταποκρίνονται στην εξέλιξη των προδιαγραφών στην αγορά καυσίμων, σύμφωνα με την κοινοτική νομοθεσία σχετικά με την ποιότητα του πετρελαίου και του ντίζελ.

(9) Θα πρέπει να επιτραπεί στα κράτη μέλη να επιταχύνουν, δια φορολογικών κινήτρων, τη διάθεση στην αγορά οχημάτων που να πληρούν τις απαιτήσεις που θεσπίζονται σε κοινοτικό επίπεδο και να προωθούν πλέον προηγμένες οικολογικές τεχνολογίες βάσει υποχρεωτικών τιμών εκπομπών. Τα κίνητρα αυτά θα πρέπει να πληρούν ορισμένες προϋποθέσεις προς αποφυγή στρεβλώσεων στην εσωτερική αγορά. Η παρούσα οδηγία δεν θίγει το δικαίωμα των κρατών μελών να περιλαμβάνουν τις εκπομπές ρύπων και άλλων ουσιών στις βάσεις υπολογισμού των τελών οδικής κυκλοφορίας των δίκυκλων και τρίκυκλων οχημάτων.

(10) Σύμφωνα με τη συνθήκη, τα κράτη μέλη μπορούν, μεταξύ άλλων, να παρέχουν φορολογικά ή οικονομικά κίνητρα για να ενθαρρύνουν τον μεταγενέστερο εξοπλισμό δίκυκλων και τρίκυκλων οχημάτων με κινητήρα περασμένης τεχνολογίας, εφόσον κατ' αυτόν τον τρόπο τηρούνται οι οριακές τιμές που περιέχονται στην παρούσα οδηγία ή στην οδηγία 97/24/EΚ πριν από την τροποποίησή της.

(11) Πρέπει να εισαχθεί νέος κύκλος δοκιμών για την έγκριση τύπου που θα επιτρέπει την αξιολόγηση των επιδόσεων εκπομπών υπό συνθήκες δοκιμών οι οποίες να προσεγγίζουν περισσότερο στις συνθήκες χρήσης των οχημάτων και να αντικατοπτρίζουν ακριβέστερα τους διαφορετικούς τρόπους οδήγησης μικρών και μεγάλων μοτοσικλετών. Εκτελούνται περαιτέρω εργασίες τεχνολογικής ανάπτυξης για να τεκμηριωθεί επιστημονικώς η εισαγωγή νέου κύκλου δοκιμών.

(12) Είναι αναγκαίο να καθοριστεί επόμενο στάδιο υποχρεωτικών οριακών τιμών εκπομπής που θα ισχύουν από το 2006, το οποίο θα περιλαμβάνει νέες ουσιαστικές μειώσεις σε σχέση με τις οριακές τιμές που ορίστηκαν για το 2003.

(13) Προκειμένου να διασφαλισθεί η τήρηση των οριακών τιμών εκπομπών, θα πρέπει να καθιερωθεί ο έλεγχος της συμμόρφωσης των κυκλοφορούντων δίκυκλων και τρίκυκλων οχημάτων με κινητήρα (επιθεώρηση των εν κυκλοφορία οχημάτων) από την 1η Ιανουαρίου 2006. Ειδικές απαιτήσεις για την ορθή λειτουργία των διατάξεων μείωσης των εκπομπών κατά την κανονική διάρκεια ζωής των δίκυκλων ή τρίκυκλων οχημάτων με κινητήρα θα πρέπει να θεσπισθούν από την 1η Ιανουαρίου 2006 έως ότου το όχημα διανύσει 30000 χιλιόμετρα.

(14) Θα πρέπει επίσης να διασφαλίζεται ότι οι συνθήκες λειτουργίας των δίκυκλων και τρίκυκλων οχημάτων με κινητήρα ανταποκρίνονται στις ρυθμίσεις για τον κύκλο δοκιμών και ότι δεν χρησιμοποιούνται διατάξεις διακοπής της λειτουργίας ή άλλα συστήματα παράκαμψης (by-pass).

(15) Επειδή το ποσοστό των εκπομπών CO2 από δίκυκλα και τρίκυκλα οχήματα με κινητήρα στο συνολικό ύψος των τιμών των εκπομπών στις μεταφορές διαρκώς αυξάνεται, είναι απαραίτητο να καταγραφούν το ταχύτερο δυνατό οι εκπομπές CO2 ή/και κατανάλωση καυσίμων των δίκυκλων και τρίκυκλων οχημάτων με κινητήρα και να περιληφθούν στην κοινοτική στρατηγική για τη μείωση των εκπομπών CO2 από την οδική κυκλοφορία.

(16) Λαμβάνοντας υπόψη την παγκόσμια αγορά μοτοσικλετών, καθώς και το γεγονός ότι παρόμοια προβλήματα ποιότητας του ατμοσφαιρικού αέρα αντιμετωπίζονται παγκοσμίως, είναι σκόπιμη η προσπάθεια θέσπισης ενός εναρμονισμένου κύκλου δοκιμών. Σημειώνεται ότι η Επιτροπή θα εμμείνει στις προσπάθειές της για την οριστικοποίηση του εναρμονισμένου κύκλου δοκιμών μαζί με όλους τους άλλους φορείς άλλων αγορών και για την ολοκλήρωση αυτής της διαδικασίας το συντομότερο δυνατόν. Ο παγκοσμίως εναρμονισμένος κύκλος δοκιμών (world-wide motorcycle emission test cycle), που αναπτύσσεται επί του παρόντος στη Γενεύη από την ομάδα εργασίας 29 της oικονομικής επιτροπής για την Ευρώπη των Ηνωμένων Εθνών αποτελεί μια καλή βάση. Ενδείκνυται να εισαχθεί ένας τέτοιος νέος κύκλος ως εναλλακτική διαδικασία έγκρισης τύπου για το δεύτερο στάδιο το 2006. Όταν θα έχει ευρέως αναγνωρισθεί και για όλα τα στάδια περαιτέρω μειώσεων, ο νέος αυτός κύκλος δοκιμών θα μπορούσε να καταστεί η κανονική βάση για την έγκριση τύπου.

(17) Δεδομένου ότι ο στόχος της προτεινομένης δράσης, ήτοι η μείωση του επιπέδου ρυπαντικών εκπομπών από δίκυκλα και τρίκυκλα οχήματα με κινητήρα, δεν μπορεί να επιτευχθεί επαρκώς από τα κράτη μέλη και, λόγω της κλίμακας ή των επιπτώσεων της δράσης, μπορεί να επιτευχθεί καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία προς επίτευξη του στόχου αυτού.

(18) Συνεπώς η οδηγία 97/24/ΕΚ πρέπει να τροποποιηθεί αναλόγως,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία επιδιώκει μείωση του επιπέδου ρυπαντικών εκπομπών από δίκυκλα και τρίκυκλα οχήματα με κινητήρα δια της μειώσεως των οριακών τιμών των εκπομπών αυτών.

Άρθρο 2

1. Από την 1η Απριλίου 2003, τα κράτη μέλη δεν δύνανται, για λόγους σχετικούς με μέτρα κατά της ατμοσφαιρικής ρύπανσης:

α) να αρνούνται τη χορήγηση έγκρισης ΕΚ τύπου σύμφωνα με το άρθρο 4 παράγραφος 1 της οδηγίας 92/61/ΕΟΚ, ή

β) να απαγορεύουν την ταξινόμηση, πώληση ή θέση σε κυκλοφορία οχημάτων,

εάν τα μέτρα κατά της ατμοσφαιρικής ρύπανσης πληρούν τις απαιτήσεις της οδηγίας 97/24/ΕΚ.

2. Από την 1η Απριλίου 2003 τα κράτη μέλη δύνανται να αρνούνται τη χορήγηση έγκρισης ΕΚ τύπου σύμφωνα με το άρθρο 4 παράγραφος 1 της οδηγίας 92/61/ΕΟΚ για οποιοδήποτε τύπο οχήματος για λόγους σχετικούς με τα μέτρα κατά της ατμοσφαιρικής ρύπανσης, εφόσον ο τύπος οχήματος δεν πληροί τις διατάξεις της οδηγίας 97/24/ΕΚ.

Για τη δοκιμή τύπου Ι χρησιμοποιούνται οι οριακές τιμές που ορίζονται στη γραμμή Α του πίνακα του κεφαλαίου 5 παράρτημα ΙΙ τμήμα 2.2.1.1.5 της οδηγίας 97/24/ΕΚ.

3. Από την 1η Ιουλίου 2004, τα κράτη μέλη:

α) θεωρούν ότι τα πιστοποιητικά συμμόρφωσης που συνοδεύουν νέα οχήματα σύμφωνα με την οδηγία 92/61/ΕΟΚ δεν ισχύουν πλέον, και

β) αρνούνται την ταξινόμηση, πώληση ή θέση σε κυκλοφορία νέων οχημάτων που δεν συνοδεύονται από πιστοποιητικό συμμόρφωσης σύμφωνο με την οδηγία 92/61/ΕΟΚ,

για λόγους σχετικούς με τα μέτρα κατά της ατμοσφαιρικής ρύπανσης, εάν τα οχήματα δεν πληρούν τις διατάξεις της οδηγίας 97/24/ΕΚ.

Για τη δοκιμή τύπου Ι για μοτοποδήλατα, χρησιμοποιούνται οι οριακές τιμές που ορίζονται στη δεύτερη γραμμή του πίνακα του κεφαλαίου 5 παράρτημα Ι τμήμα 2.2.1.1.3 της οδηγίας 97/24/ΕΚ.

Για τη δοκιμή τύπου Ι, για δίκυκλες και τρίκυκλες μοτοσικλέτες, χρησιμοποιούνται οι οριακές τιμές που ορίζονται στις γραμμές Α του πίνακα του κεφαλαίου 5 παράρτημα ΙΙ τμήμα 2.2.1.1.5 της οδηγίας 97/24/ΕΚ.

4. Για τις δίκυκλες μοτοσικλέτες τύπου δοκιμών (τράιαλ) και αντοχής (εντούρο), σύμφωνα με την οδηγία 92/61/ΕΟΚ, η ημερομηνία που ορίζεται στην παράγραφο 2 είναι η 1η Ιανουαρίου 2004, ενώ η ημερομηνία που ορίζεται στην παράγραφο 3 είναι η 1η Ιουλίου 2005.

Ως μοτοσικλέτες (τράιαλ) θεωρούνται τα οχήματα με τα ακόλουθα χαρακτηριστικά:

α) μέγιστο ύψος καθίσματος (σέλας): 700 mm,

β) ελάχιστη απόσταση από το έδαφος: 280 mm,

γ) μέγιστη χωρητικότητα δεξαμενής καυσίμου: 4 lt,

δ) ελάχιστη συνολική σχέση μετάδοσης στην τελευταία ταχύτητα του κιβωτίου ταχυτήτων (πρωτεύουσα σχέση × σχέση κιβωτίου × τελική σχέση): 7,5.

Ως μοτοσικλέτες αντοχής (εντούρο) θεωρούνται τα οχήματα με τα ακόλουθα χαρακτηριστικά:

α) ελάχιστο ύψος καθίσματος (σέλας): 900 mm,

β) ελάχιστη απόσταση από το έδαφος: 310 mm,

γ) ελάχιστη συνολική σχέση μετάδοσης στην τελευταία ταχύτητα του κιβωτίου ταχυτήτων (πρωτεύουσα σχέση × σχέση κιβωτίου × τελική σχέση) 0,6.

Άρθρο 3

1. Από την 1η Ιανουαρίου 2006 τα κράτη μέλη οφείλουν για λόγους σχετικούς με μέτρα καταπολέμησης της ατμοσφαιρικής ρύπανσης, να αρνούνται τη χορήγηση έγκρισης ΕΚ τύπου για ένα νέο όχημα, σύμφωνα με το άρθρο 4 παράγραφος 1 της οδηγίας 92/61/ΕΟΚ, εφόσον αυτό δεν πληροί τις διατάξεις της οδηγίας 97/24/ΕΚ.

Για τη δοκιμή τύπου Ι χρησιμοποιούνται οι οριακές τιμές που ορίζονται στις γραμμές Β του πίνακα του κεφαλαίου 5 παράρτημα II τμήμα 2.2.1.1.5 της οδηγίας 97/24/ΕΚ.

2. Από την 1η Ιανουαρίου 2007, τα κράτη μέλη:

α) θεωρούν ότι δεν ισχύουν πλέον πιστοποιητικά συμμόρφωσης τα οποία συνοδεύουν νέα οχήματα σύμφωνα με την οδηγία 92/61/ΕΟΚ και

β) αρνούνται τη χορήγηση άδειας κυκλοφορίας, την πώληση ή τη χρήση νέων οχημάτων τα οποία δεν συνοδεύονται από πιστοποιητικό συμμόρφωσης σύμφωνα με την οδηγία 92/61/ΕΟΚ,

για λόγους σχετικούς με τα μέτρα κατά της ατμοσφαιρικής ρύπανσης, εάν τα οχήματα δεν πληρούν τις διατάξεις της οδηγίας 97/24/ΕΚ.

Για τη δοκιμή τύπου Ι χρησιμοποιούνται οι οριακές τιμές που ορίζονται στις γραμμές Β του πίνακα του κεφαλαίου 5 παράρτημα ΙΙ τμήμα 2.2.1.1.5 της οδηγίας 97/24/ΕΚ.

Για οχήματα με πωλήσεις στην Ευρωπαϊκή Ένωση που δεν υπερβαίνουν τις 5000 μονάδες ετησίως, ισχύει η 1η Ιανουαρίου 2008.

Άρθρο 4

1. Τα κράτη μέλη επιτρέπεται να παρέχουν φορολογικά κίνητρα μόνον για οχήματα που τηρούν την οδηγία 97/24/ΕΚ. Τα κίνητρα πληρούν μία από τις ακόλουθες προϋποθέσεις:

α) εφαρμόζονται σε όλα τα προσφερόμενα για πώληση στην αγορά κράτους μέλους νέα οχήματα τα οποία πληρούν εκ των προτέρων τις υποχρεωτικές οριακές τιμές που καθορίζονται στη γραμμή Α του πίνακα του κεφαλαίου 5 παράρτημα ΙΙ τμήμα 2.2.1.1.5 της οδηγίας 97/24/ΕΚ· παύουν να ισχύουν από τη στιγμή της υποχρεωτικής εφαρμογής των οριακών τιμών εκπομπών που καθορίζονται σύμφωνα με το άρθρο 2 παράγραφος 3 για τα νέα οχήματα, ή

β) εφαρμόζονται σε όλα τα προσφερόμενα για πώληση στην αγορά κράτους μέλους νέα οχήματα τα οποία πληρούν πριν από την καθορισθείσα ημερομηνία τις υποχρεωτικές οριακές τιμές που καθορίζονται στις γραμμές Β του πίνακα του κεφαλαίου 5 παράρτημα ΙΙ τμήμα 2.2.1.1.5 της οδηγίας 97/24/ΕΚ. Λήγουν την ημερομηνία της υποχρεωτικής εφαρμογής των οριακών τιμών εκπομπών για νέα οχήματα που καθορίζοναι στο άρθρο 3 παράγραφος 2 της παρούσας οδηγίας.

2. Για κάθε τύπο οχημάτων της παραγράφου 1 τα φορολογικά κίνητρα δεν υπερβαίνουν το πρόσθετο κόστος απόκτησης και εγκατάστασης στο όχημα τεχνικών λύσεων που διασφαλίζουν τη συμμόρφωση με τις οριακές τιμές που καθορίζονται είτε στη γραμμή Α είτε στη γραμμή Β του πίνακα του κεφαλαίου 5 παράρτημα ΙΙ τμήμα 2.2.1.1.5 της οδηγίας 97/24/ΕΚ.

3. Η Επιτροπή ενημερώνεται εγκαίρως σχετικά με σχέδια για την καθιέρωση ή αλλαγή των φορολογικών κινήτρων της παραγράφου 1, για να μπορέσει να υποβάλει τις παρατηρήσεις της.

Άρθρο 5

Κατά τις εγκρίσεις τύπου πρέπει να βεβαιούται η καταλληλότητα της λειτουργίας διατάξεων μείωσης των εκπομπών κατά την κανονική διάρκεια ζωής των δίκυκλων ή τρίκυκλων οχημάτων με κινητήρα από την 1η Ιανουαρίου 2006 για νέους τύπους οχημάτων και από την 1η Ιανουαρίου 2007 για όλους τους τύπους οχημάτων έως ότου το όχημα διανύσει 30000 χιλιόμετρα. Προς τούτο, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, ως τις 31 Δεκεμβρίου 2002, πρόταση για τον ορισμό της "κανονικής διάρκειας ζωής" και για τη θέσπιση συμπληρωματικών διατάξεων. Κατά την ανάλυση κόστους/ωφελείας, η Επιτροπή λαμβάνει ιδιαίτερα υπόψη τις συνέπειες των προτάσεών της για τις μικρομεσαίες επιχειρήσεις.

Άρθρο 6

1. Από την 1η Ιανουαρίου 2006, κατά τις εγκρίσεις τύπου για νέα δίκυκλα και τρίκυκλα οχήματα με κινητήρα, και από την 1η Ιανουαρίου 2007 για όλους τους τύπους οχημάτων, πρέπει να βεβαιούται και η καταλληλότητα της λειτουργίας διατάξεων μείωσης των εκπομπών κατά την κανονική διάρκεια ζωής ενός οχήματος υπό κανονικές συνθήκες χρήσης (έλεγχος της συμμόρφωσης των κυκλοφορούντων οχημάτων τα οποία συντηρούνται και χρησιμοποιούνται κανονικά).

2. Προς τούτο, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο πρόταση για τον ορισμό της "κανονικής διάρκειας ζωής" και για τη θέσπιση συμπληρωματικών διατάξεων. Οι διατάξεις αυτές περιλαμβάνουν μεταξύ άλλων, εάν αρμόζει:

- κριτήρια για τη διεξαγωγή ελέγχων,

- κριτήρια για την επιλογή των οχημάτων που πρέπει να υποβληθούν σε έλεγχο,

- κριτήρια για τη διεξαγωγή των δοκιμών,

- κανόνες για τη διόρθωση ενδεχόμενης βλάβης,

- κριτήριο του να μην επιβαρύνεται οικονομικά ο ιδιοκτήτης/χρήστης του οχήματος.

Κατά την ανάλυση κόστους/ωφελείας, η Επιτροπή λαμβάνει ιδιαίτερα υπόψη τις συνέπειες των προτάσεών της για τις μικρομεσαίες επιχειρήσεις.

Άρθρο 7

1. Από την 1η Ιανουαρίου 2006, τα κράτη μέλη δεν δύνανται πλέον να χορηγούν έγκριση ΕΚ τύπου και αρνούνται τη χορήγηση εθνικής έγκρισης τύπου για δίκυκλα και τρίκυκλα οχήματα όταν οι τιμές εκπομπών CO2 και κατανάλωσης καυσίμων του οχήματος δεν έχουν οριστεί σύμφωνα με τις οικείες διατάξεις.

2. Από την 1η Ιανουαρίου 2007 τα κράτη μέλη:

- θεωρούν ότι δεν ισχύουν πλέον τα πιστοποιητικά συμμόρφωσης που συνοδεύουν νέα δίκυκλα οχήματα με κινητήρα άνω των 150 cm3, σύμφωνα με την οδηγία 92/61/ΕΟΚ, και

- αρνούνται τη χορήγηση άδειας κυκλοφορίας, την πώληση ή τη χρήση νέων οχημάτων τα οποία δεν συνοδεύονται από πιστοποιητικό συμμόρφωσης σύμφωνα με την οδηγία 92/61/ΕΟΚ,

εφόσον οι εκπομπές CO2 και η κατανάλωση καυσίμων τους δεν έχουν οριστεί σύμφωνα με τις οικείες διατάξεις.

Άρθρο 8

1. Η Επιτροπή εξετάζει τη δυνατότητα θεσπίσεως αυστηρότερων προδιαγραφών για τις εκπομπές των οχημάτων που εμπίπτουν στο πεδίο εφαρμογής της παρούσας οδηγίας, λαμβάνοντας υπόψη:

α) τις τεχνικές εξελίξεις στον τομέα της τεχνολογίας ελέγχου των εκπομπών και την τεχνική και οικονομική δυνατότητα εφαρμογής τους στις μοτοσικλέτες, καθώς και την εφαρμογή τους στην πολυποίκιλη αγορά για την οποία προορίζονται αυτά τα οχήματα.

β) την πρόοδο στην ανάπτυξη πλέον αντιπροσωπευτικού κύκλου δοκιμών για τις μοτοσικλέτες, ο οποίος να καλύπτει τις ελλείψεις του ισχύοντος κύκλου δοκιμών, όπως εκκίνηση εν ψυχρώ και δυναμικές καταστάσεις οδήγησης,

γ) τη σκοπιμότητα εναρμόνισης του κύκλου δοκιμών παγκοσμίως,

δ) τη συσχέτιση των οριακών τιμών του ισχύοντος και του νέου κύκλου δοκιμών,

ε) τις περαιτέρω εργασίες για τις εκπομπές σωματιδίων, και το θέμα των εκπομπών σωματιδίων από κινητήρες ανάφλεξης με συμπίεση και ανάφλεξης με σπινθήρα,

στ) τις περαιτέρω εργασίες για την διαχρονική αντοχή και συμμόρφωση των εν χρήσει οχημάτων,

ζ) τις διεξαγόμενες εργασίες για την εκκίνηση εν ψυχρώ, τα ενσωματωμένα συστήματα διάγνωσης (OBD) και τις εκπομπές λόγω εξάτμισης,

η) τις διεξαγόμενες εργασίες για τους ανταλλακτικούς καταλυτικούς μετατροπείς,

θ) τις οικονομικές επιπτώσεις στις μικρές σειρές παραγωγής και στους μικρούς κατασκευαστές.

Επίσης, η Επιτροπή θα εκπονήσει μεθοδολογία για τη μέτρηση των ειδικών εκπομπών CO2 από δίκυκλα ή τρίκυκλα οχήματα με κινητήρα.

2. Η Επιτροπή θα υποβάλει στην επιτροπή προσαρμογής στην τεχνική πρόοδο, το αργότερο μέχρι τις 31 Δεκεμβρίου 2002, πρόταση για τον καθορισμό της μεθόδου δοκιμής για την μέτρηση των εκπομπών σωματιδίων σύμφωνα με τα αποτελέσματα των μελετών που ορίζονται στην παράγραφο 1 στοιχείο ε), που θα εφαρμόζεται στις νέες εγκρίσεις τύπου από την 1η Ιανουαρίου 2004.

3. Η Επιτροπή θα υποβάλλει, το αργότερο μέχρι τις 31 Δεκεμβρίου 2002 στο Ευρωπαϊκό Κοινοβούλιο και στο Συμβούλιο πρόταση η οποία περιλαμβάνει:

α) υποχρεωτικές οριακές τιμές εκπομπών που θα χρησιμοποιούνται στη δοκιμή τύπου Ι για τρίκυκλα και τετράκυκλα στο δεύτερο υποχρεωτικό στάδιο από το 2006 και υποχρεωτικές οριακές τιμές εκπομπών για εκπομπές σωματιδίων σύμφωνα με τα αποτελέσματα των μελετών που ορίζονται στην παράγραφο 1 στοιχείο ε),

β) υποχρέωση μέτρησης των ειδικών εκπομπών CO2 κατά την έγκριση τύπου, σύμφωνα με το άρθρο 7. Επιπλέον η Επιτροπή υποβάλλει κατάλληλες προτάσεις για την ενσωμάτωση των δίκυκλων και τρίκυκλων οχημάτων με κινητήρα που εντάσσονται στην κοινοτική στρατηγική για τη μείωση του CO2 από μεταφορές (συμφωνία για τη μείωση του μέσου όρου των εκπομπών CO2, την επισήμανση και τα φορολογικά κίνητρα),

γ) διατάξεις για τις απαιτήσεις διαχρονικής αντοχής από την 1η Ιανουαρίου 2006, σύμφωνα με τις διατάξεις του άρθρου 5,

δ) ρυθμίσεις για την καθιέρωση ελέγχου συμμόρφωσης των κυκλοφορούντων οχημάτων (επιθεώρηση των εν κυκλοφορία οχημάτων) στη διαδικασία έγκρισης τύπου για δίκυκλα και τρίκυκλα οχήματα με κινητήρα από την 1η Ιανουαρίου 2006 σύμφωνα με τις διατάξεις του άρθρου 6,

ε) νέο σύνολο οριακών τιμών (στάδιο ΙΙΙ) για τα μοτοποδήλατα, συμπεριλαμβανομένων των τιμών εκπομπών σωματιδίων σύμφωνα με τα αποτελέσματα των μελετών που ορίζονται στην παράγραφο 1 στοιχείο ε) που θα εφαρμοστούν από το 2006. Οι διατάξεις για τις απαιτήσεις διαχρονικής αντοχής και η υποχρέωση μέτρησης των ειδικών εκπομπών CO2 κατά την έγκριση τύπου θα εφαρμόζονται επίσης και στα μοτοποδήλατα.

4. Η Επιτροπή θα υποβάλει προτάσεις στο Ευρωπαϊκό Κοινοβούλιο και το Συμβούλιο για την επιθεώρηση και τη συντήρηση, τα ενσωματωμένα συστήματα διάγνωσης (OBD) και τον έλεγχο των εκπομπών λόγω εξάτμισης. Επιπλέον η Επιτροπή διασφαλίζει ότι κυκλοφορούν στην αγορά αποκλειστικά ανταλλακτικά και εξοπλισμοί για συστήματα εξάτμισης που πληρούν τις απαιτήσεις της οδηγίας 97/24/ΕΚ και της παρούσας οδηγίας. Η χορήγηση έγκρισης τύπου πρέπει να μπορεί να υποβάλλεται σε επαρκή έλεγχο και τα στοιχεία των εγκρίσεων τύπου που έχουν χορηγηθεί πρέπει να μπορούν να εντοπίζονται και να ανακαλούνται κατά τρόπο ταχύ, αποτελεσματικό και διαφανή σε ένα ευρωπαϊκό σύστημα δεδομένων.

5. Το συντομότερο δυνατόν και το αργότερο μετά την τεχνική κατάρτιση του παγκόσμιου κύκλου δοκιμών, η Επιτροπή θα υποβάλει πρόταση για την εισαγωγή του και ένα νέο σύνολο οριακών τιμών, περιλαμβανομένων και των εκπομπών σωματιδίων για τους κινητήρες ανάφλεξης με συμπίεση και τους δίχρονους κινητήρες ανάφλεξης δια σπινθηριστού. Οι οριακές αυτές τιμές θα πρέπει να καθοριστούν σε συσχετισμό με το δεύτερο υποχρεωτικό στάδιο το 2006 της παρούσας οδηγίας (γραμμή Β, στον πίνακα του κεφαλαίου 5 παράρτημα ΙΙ τμήμα 2.2.1.1.5 οδηγία 97/24/ΕΚ) προκειμένου να εξασφαλισθεί το ίδιο επίπεδο εκπομπών. Ο κύκλος δοκιμών θα πρέπει να εισαχθεί μαζί με τις νέες οριακές τιμές (γραμμή Γ που θα εισαχθεί στον πίνακα του κεφαλαίου 5 παράρτημα ΙΙ τμήμα 2.2.1.1.5 της οδηγίας 97/24/ΕΚ) ως εναλλακτική διαδικασία έγκρισης τύπου κατ' επιλογήν του κατασκευαστή για το δεύτερο υποχρεωτικό στάδιο το 2006. Σύμφωνα με την υιοθέτηση του νέου παγκόσμιου κύκλου δοκιμών σε άλλες περιοχές, θα καταστεί τότε η μόνη κανονική διαδικασία έγκρισης τύπου. Για περαιτέρω στάδια μείωσης των καυσαερίων μετά το 2006, ο νέος κύκλος δοκιμών και οι οριακές τιμές βάσει αυτού, θα είναι η μόνη έγκυρη διαδικασία έγκρισης τύπου.

Άρθρο 9

Το κεφάλαιο 5 της οδηγίας 97/24/ΕΚ τροποποιείται σύμφωνα με το κείμενο του παραρτήματος.

Άρθρο 10

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι την 1η Απριλίου 2003. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τα εν λόγω μέτρα, αυτά περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.

Άρθρο 11

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 12

Η παρούσα οδηγία απευθύνεται στα κράτη μέλη.

Βρυξέλλες, 19 Ιουλίου 2002.

Για το Ευρωπαϊκό Κοινοβούλιο

Ο Πρόεδρος

P. Cox

Για το Συμβούλιο

Ο Πρόεδρος

T. Pedersen

(1) ΕΕ C 337 Ε της 28.11.2000, σ. 140 και

ΕΕ C 240 Ε της 28.8.2001, σ. 146.

(2) ΕΕ C 123 της 25.4.2001, σ. 22.

(3) Γνώμη του Ευρωπαϊκού Κοινοβουλίου της 14ης Φεβρουαρίου 2001 (ΕΕ C 276 της 1.10.2001, σ. 135), κοινή θέση του Συμβουλίου της 13ης Ιουλίου 2001 (ΕΕ C 301 της 26.10.2001, σ. 43) και απόφαση του Ευρωπαϊκού Κοινοβουλίου της 12ης Δεκεμβρίου 2001. Απόφαση του Ευρωπαϊκού Κοινοβουλίου της 30ής Μαΐου 2002 και απόφαση του Συμβουλίου της 11ης Ιουνίου 2002.

(4) ΕΕ C 138 της 17.5.1993, σ. 1.

(5) ΕΕ L 226 της 18.8.1997, σ. 1.

(6) ΕΕ L 225 της 10.8.1992, σ. 72· οδηγία όπως τροποποιήθηκε τελευταία από την οδηγία 2000/7/ΕΚ του Ευρωπαϊκού Κοινοβουλίου και του Συμβουλίου (ΕΕ L 106 της 3.5.2000, σ. 1).

ΠΑΡΑΡΤΗΜΑ

ΤΡΟΠΟΠΟΙΗΣΕΙΣ ΤΟΥ ΚΕΦΑΛΑΙΟΥ 5 ΤΗΣ ΟΔΗΓΙΑΣ 97/42/ΕΚ

1. Το παράρτημα ΙΙ τροποποιείται ως εξής:

α) Το σημείο 1.4 αντικαθίσταται από το ακόλουθο κείμενο: "1.4. Ως "αέριοι ρύποι": νοούνται οι εκπομπές καυσαερίων μονοξειδίου του άνθρακα, οξειδίων του αζώτου που εκφράζονται σε ισοδύναμη ποσότητα διοξειδίου του αζώτου (NO2), και υδρογονανθράκων, προϋποθέτοντας σχέση:

- C1H1,85 για τη βενζίνη,

- C1H1,86 για το ντίζελ."

β) Προστίθενται τα ακόλουθα σημεία: "1.5. "Σύστημα αναστολής": σημαίνει σύστημα το οποίο μετρά, ανιχνεύει ή έχει αισθητήρες για μεταβλητές λειτουργίας (π.χ. ταχύτητα οχήματος, ταχύτητα κινητήρα, χρησιμοποιούμενη ταχύτητα, θερμοκρασία, πίεση εισαγωγής ή οποιαδήποτε άλλη παράμετρο) με σκοπό την ενεργοποίηση, τη διαμόρφωση, την καθυστέρηση ή την απενεργοποίηση της λειτουργίας οποιουδήποτε στοιχείου ή λειτουργίας του συστήματος ελέγχου εκπομπών και το οποίο μειώνει την απόδοση του συστήματος ελέγχου των εκπομπών υπό συνθήκες κανονικής χρήσης του οχήματος εκτός εάν η χρήση του συστήματος αυτού περιλαμβάνεται κατ' ουσίαν στην εφαρμοζόμενη διαδικασία δοκιμής για την πιστοποίηση των εκπομπών.

1.6. "Ανορθολογική στρατηγική ελέγχου εκπομπών": σημαίνει οποιαδήποτε στρατηγική ή μέτρο που, όταν το όχημα λειτουργεί υπό συνθήκες κανονικής χρήσης, μειώνει την απόδοση του συστήματος ελέγχου εκπομπών σε επίπεδο κάτω του αναμενόμενου για την εφαρμοστέα διαδικασία δοκιμής εκπομπών."

γ) Το σημείο 2.2.1.1 αντικαθίσταται από το ακόλουθο κείμενο: "2.2.1.1. Δοκιμή τύπου Ι (έλεγχος των κατά μέσο όρο εκπομπών αερίων ρύπων σε αστική ζώνη με κυκλοφοριακή συμφόρηση).

2.2.1.1.1. Η δοκιμή διεξάγεται με τη διαδικασία που περιγράφεται στο προσάρτημα 1. Για τη συλλογή και την ανάλυση των αερίων ακολουθούνται οι προδιαγεγραμμένες μέθοδοι.

2.2.1.1.2. Στην εικόνα Ι.2.2 επεξηγούνται οι δυνατότητες για τη διενέργεια της δοκιμής του τύπου Ι.

2.2.1.1.3. Το όχημα τοποθετείται επί δυναμομετρικού πλαισίου εφοδιασμένου με τα μέσα για την προσομοίωση φορτίου και αδρανείας.

2.2.1.1.4. Κατά τη δοκιμή τα καυσαέρια αραιώνονται και συλλέγονται αναλογικά δείγματα σε έναν ή περισσότερους σάκους. Τα καυσαέρια του υπό δοκιμή οχήματος αραιώνονται, λαμβάνονται δείγματά τους και αναλύονται σύμφωνα με την κατωτέρω διαδικασία και μετράται ο συνολικός όγκος του αραιωμένου καυσαερίου.

Εικόνα Ι.2.2.

Διάγραμμα ροής για τη δοκιμή τύπου Ι

>PIC FILE= "L_2002252EL.002601.TIF">

2.2.1.1.5. Η διαδικασία επαναλαμβάνεται τρεις φορές σύμφωνα με τις απαιτήσεις του σημείου 2.2.1.1.6. Οι μάζες αερίων εκπομπών που προκύπτουν σε κάθε δοκιμή πρέπει να είναι κατώτερες από τις οριακές τιμές που εμφαίνονται στον κατωτέρω πίνακα (γραμμές Α για το 2003 και γραμμές Β για το 2006):

>ΘΕΣΗ ΠΙΝΑΚΑ>

2.2.1.1.5.1. Με την επιφύλαξη των απαιτήσεων του σημείου 2.2.1.1.5, για κάθε ρύπο ή συνδυασμό ρύπων, μια από τις τρεις μάζες που προκύπτουν επιτρέπεται να υπερβαίνει, αλλά όχι περισσότερο από 10 %, το προδιαγεγραμμένο όριο, υπό τον όρο ότι ο αριθμητικός μέσος των τριών αποτελεσμάτων είναι κατώτερος από το προδιαγεγραμμένο όριο. Σε περίπτωση υπέρβασης των προδιαγεγραμμένων ορίων περισσοτέρων του ενός ρύπων, είναι αδιάφορο εάν αυτό συμβαίνει κατά την ίδια ή διαφορετικές δοκιμές.

2.2.1.1.5.2. Κατά τον καθορισμό των οριακών τιμών της στήλης Β για το 2006, η μεγίστη ταχύτητα για δίκυκλα οχήματα με επιτρεπόμενη μεγίστη ταχύτητα 110 km/h περιορίζεται στα 90 km/h στον κύκλο δοκιμών εκτός πόλης.

2.2.1.1.6. Ο αριθμός των δοκιμών κατά το σημείο 2.2.1.1.5 μειώνεται υπό τις κατωτέρω οριζόμενες προϋποθέσεις, όπου V1 δηλώνει το αποτέλεσμα της πρώτης δοκιμής και V2 το αποτέλεσμα της δεύτερης δοκιμής για κάθε ρύπο.

2.2.1.1.6.1. Eάν το αποτέλεσμα που προέκυψε για κάθε ρύπο είναι μικρότερο ή ίσο προς 0,70 L (δηλαδή V1 <= 0,70 L) äéåíåñãåßôáé ìßá ìüíïí äïêéìÞ.

2.2.1.1.6.2. Áí äåí ðëçñïýôáé ç áðáßôçóç ôïõ óçìåßïõ 2.2.1.1.6.1, äéåíåñãïýíôáé äýï ìüíï äïêéìÝò åÜí ãéá êÜèå ñýðï ðëçñïýíôáé ïé åîÞò áðáéôÞóåéò:

V1 <= 0,85 L êáé V1 + V2 <= 1,70 L êáé V2 <= L."

ä) Ï ðßíáêáò I êáé ï ðßíáêáò II ôïõ óçìåßïõ 2.2 äéáãñÜöïíôáé.

å) Ôï óçìåßï 2.2.1.2 áíôéêáèßóôáôáé áðü ôï áêüëïõèï êåßìåíï: "2.2.1.2. ÄïêéìÞ ôýðïõ II (äïêéìÞ ìÝôñçóçò ôïõ ìïíïîåéäßïõ ôïõ Üíèñáêá óå óôñïöÝò âñáäõðïñßáò) êáé äåäïìÝíá åêðïìðþí ðïõ áðáéôïýíôáé ãéá ôéò äïêéìÝò ôå÷íéêïý åëÝã÷ïõ.

2.2.1.2.1. Ç áðáßôçóç áõôÞ åöáñìüæåôáé óå üëá ôá ï÷Þìáôá ìå êéíçôÞñá åðéâáëëüìåíçò áíÜöëåîçò ãéá ôá ïðïßá æçôåßôáé Ýãêñéóç ÅÊ ôýðïõ óýìöùíá ìå ôçí ðáñïýóá ïäçãßá.

2.2.1.2.2. ÊáôÜ ôç äïêéìÞ óýìöùíá ìå ôï ðñïóÜñôçìá 2 (äïêéìÞ ôýðïõ ÉÉ) óå êáíïíéêÝò óôñïöÝò âñáäõðïñßáò:

- êáôáãñÜöåôáé ç êáô' üãêïí ðåñéåêôéêüôçôá ôùí åêðåìðïìÝíùí êáõóáåñßùí óå ìïíïîåßäéï ôïõ Üíèñáêá,

- êáôáãñÜöåôáé ï áñéèìüò ôùí óôñïöþí ôïõ êéíçôÞñá êáôÜ ôç äéÜñêåéá ôçò äïêéìÞò, ðåñéëáìâáíïìÝíùí ôõ÷üí áíï÷þí.

2.2.1.2.3. ÊáôÜ ôç äïêéìÞ ìå "õøçëü áñéèìü" óôñïöþí áÝñãïõ êéíçôÞñá (äçëáäÞ > 2000 min-1):

- καταγράφεται η κατ' όγκον περιεκτικότητα των εκπεμπομένων καυσαερίων σε μονοξείδιο του άνθρακα,

- καταγράφεται ο αριθμός των στροφών του κινητήρα κατά τη διάρκεια της δοκιμής, περιλαμβανομένων τυχόν ανοχών.

2.2.1.2.4. Η θερμοκρασία του λαδιού του κινητήρα μετράται και καταγράφεται.

2.2.1.2.5. Με τα καταγραφέντα δεδομένα συμπληρώνονται τα σχετικά σημεία του εγγράφου που προβλέπεται στο παράρτημα VII της οδηγίας 92/61/ΕΟΚ."

στ) Προστίθεται το ακόλουθο σημείο: "2.3. Η χρήση συστήματος αναστολής ή/και ανορθολογικής στρατηγικής ελέγχου εκπομπών απαγορεύεται.

2.3.1. Ένα εξάρτημα, λειτουργία, σύστημα ή μέτρο ελέγχου του κινητήρα μπορεί να εγκαθίσταται σε ένα όχημα εφόσον:

- ενεργοποιείται μόνον για σκοπούς όπως η προστασία του κινητήρα, η εκκίνηση εν ψυχρώ ή η προθέρμανση, ή

- ενεργοποιείται μόνον για σκοπούς όπως η λειτουργική ασφάλεια ή οι στρατηγικές ασφάλειας και οι στρατηγικές μειωμένων στροφών του κινητήρα λόγω βλάβης.

2.3.2. Η χρήση εξαρτήματος, λειτουργίας, συστήματος ή μέτρου ελέγχου του κινητήρα η οποία οδηγεί στη χρήση διαφορετικής ή τροποποιημένης στρατηγικής ελέγχου του κινητήρα από εκείνη που χρησιμοποιείται κανονικά κατά τους εφαρμοστέους κύκλους δοκιμών για τις εκπομπές επιτρέπεται εάν, τηρουμένων των απαιτήσεων του τμήματος 2.3.3, αποδεικνύεται πλήρως ότι το μέτρο δεν μειώνει την απόδοση του συστήματος ελέγχου εκπομπών. Σε όλες τις άλλες περιπτώσεις, τα συστήματα αυτά θεωρούνται ως συστήματα αναστολής.

2.3.3. Ο κατασκευαστής υποβάλλει φάκελο πληροφοριών ο οποίος παρέχει πρόσβαση στο βασικό σχεδιασμό του συστήματος και τα μέσα με τα οποία ελέγχει τις μεταβλητές εξόδου του, αμέσως ή εμμέσως.

α) Ο επίσημος φάκελος πληροφοριών, ο οποίος πρέπει να προσκομίζεται στην τεχνική υπηρεσία κατά την υποβολή της αίτησης έγκρισης τύπου, περιλαμβάνει πλήρη περιγραφή του συστήματος. Τα σχετικά έγγραφα μπορούν να είναι συνοπτικά αλλά πρέπει να αποδεικνύουν ότι εντοπίζονται όλες οι εξαγωγές που επιτρέπονται από πίνακα που περιλαμβάνει ολόκληρο το φάσμα ελέγχου των εισαγωγών των επιμέρους μονάδων.

Τα έγγραφα πρέπει να αιτιολογούν τη χρήση οποιουδήποτε εξαρτήματος, συστήματος ή μέτρου ελέγχου του κινητήρα και να περιέχουν πρόσθετες πληροφορίες και δεδομένα δοκιμών που αποδεικνύουν τις επιπτώσεις που έχει για τα καυσαέρια η εγκατάσταση οποιουδήποτε τέτοιου εξαρτήματος στο όχημα. Οι πληροφορίες αυτές πρέπει να προσαρτώνται στα έγγραφα που απαιτούνται σύμφωνα με το παράρτημα V.

β) Πρόσθετες πληροφορίες για τις παραμέτρους που τροποποιούνται από οποιοδήποτε εξάρτημα, λειτουργία, σύστημα ή μέτρο ελέγχου του κινητήρα καθώς και τα όρια συνθηκών υπό τις οποίες λειτουργούν τα μέτρα αυτά. Οι πρόσθετες πληροφορίες πρέπει να περιγράφουν τη λογική ελέγχου του συστήματος καυσίμου, τις στρατηγικές χρονισμού και τα σημεία αλλαγής για όλους τους τρόπους λειτουργίας. Οι πληροφορίες αυτές παραμένουν αυστηρά εμπιστευτικές και διατηρούνται από τον κατασκευαστή, αλλά επιτρέπεται να επιθεωρούνται κατά την έγκριση τύπου."

ζ) Το σημείο 3.1.1 αντικαθίσταται από το ακόλουθο κείμενο: "3.1.1. Λαμβάνεται ένα όχημα από τη σειρά παραγωγής και υπόκειται στις δοκιμές που περιγράφονται στο σημείο 2.2.1.1. Ο οριακές τιμές για τον έλεγχο της συμμόρφωσης της παραγωγής είναι οι αναφερόμενες στον πίνακα του σημείου 2.2.1.1.5."

η) Το πρώην σημείο 3.1.1 λαμβάνει τη νέα αρίθμηση 3.1.2 και τροποποιείται ως ακολούθως:

- οι λέξεις "στους πίνακες Ι και ΙΙ" αντικαθίστανται από τις λέξεις "στον πίνακα του σημείου 2.2.1.1.5",

- οι λέξεις "στους πίνακες του σημείου 2.2.1.1.2" αντικαθίστανται από τις λέξεις "στον πίνακα του σημείου 2.2.1.1.5."

θ) Το σημείο 3.1.3 του προσαρτήματος 1 αντικαθίσταται από το ακόλουθο κείμενο: "3.1.3. Η στεγανότητα του συστήματος εισαγωγής μπορεί να ελεγχθεί για να διαπιστωθεί ότι η εξαέρωση δεν επηρεάζεται από τυχαία εισαγωγή αέρα."

ι) Στο σημείο 5.3.1 του προσαρτήματος 1 η τελευταία φράση αντικαθίσταται από το ακόλουθο κείμενο: "Πριν από τη συλλογή των καυσαερίων διενεργούνται δύο πλήρεις κύκλοι προετοιμασίας."

ια) Το σημείο 6.1.3 του προσαρτήματος 1 αντικαθίσταται από το ακόλουθο κείμενο: "6.1.3. Πριν από την έναρξη του πρώτου κύκλου προετοιμασίας, το δίκυκλο ή τρίκυκλο υποβάλλεται σε ρεύμα αέρος μεταβλητής ταχύτητας. Ακολουθούν δύο πλήρεις κύκλοι, στη διάρκεια των οποίων δεν συλλέγονται καυσαέρια. Το σύστημα αερισμού πρέπει να περιλαμβάνει ένα μηχανισμό που ελέγχεται από την ταχύτητα του κυλίνδρου της κλίνης, έτσι ώστε, μεταξύ 10 και 50 km/h, η γραμμική ταχύτητα του αέρα στην έξοδο να ισούται με τη σχετική ταχύτητα του κυλίνδρου κατά προσέγγιση 10 %. Για ταχύτητες του κυλίνδρου μικρότερες των 10 km/h, η ταχύτητα του ρεύματος μπορεί να είναι μηδέν. Η τομή της εξόδου του μηχανισμού που στέλνει το ρεύμα αέρα πρέπει να έχει τα ακόλουθα χαρακτηριστικά:

i) επιφάνεια τουλάχιστον 0,4 m2,

ii) ύψος του κάτω χείλους της μεταξύ 0,15 και 0,20 m από το έδαφος,

iii) απόσταση από το εμπρόσθιο άκρο του δίκυκλου ή τρίκυκλου μεταξύ 0,30 και 0,45 m."

ιβ) Το σημείο 6.2.2 του προσαρτήματος 1 αντικαθίσταται από το ακόλουθο κείμενο: "6.2.2. Ο πρώτος κύκλος αρχίζει με τη δειγματοληψία και τη μέτρηση των περιστροφών της αντλίας."

ιγ) Το σημείο 7.2.1 του προσαρτήματος 1 αντικαθίσταται από το ακόλουθο κείμενο: "7.2.1. Μετά από δύο κύκλους προετοιμασίας (την πρώτη στιγμή του πρώτου κύκλου) διενεργούνται ταυτοχρόνως οι ενέργειες που προβλέπονται στα σημεία 7.2.2 μέχρι 7.2.5."

ιδ) Το σημείο 7.4 του προσαρτήματος 1 αντικαθίσταται από το ακόλουθο κείμενο: "7.4. Ανάλυση

7.4.1. Τα καυσαέρια που περιέχονται στο σάκο πρέπει να αναλύονται το συντομότερο δυνατόν και οπωσδήποτε πριν παρέλθουν 20 λεπτά από το τέλος του κύκλου δοκιμής.

7.4.2. Πριν από κάθε ανάλυση δείγματος η κλίμακα τιμών του αναλυτή που χρησιμοποιείται για κάθε ρύπο πρέπει να μηδενίζεται, με το κατάλληλο αέριο μηδενισμού.

7.4.3. Εν συνεχεία οι αναλυτές ρυθμίζονται σύμφωνα με τις καμπύλες βαθμονόμησης, με τη χρήση αερίων βαθμονόμησης ονομαστικής συγκέντρωσης 70 μέχρι 100 % της κλίμακας τιμών.

7.4.4. Εν συνεχεία επανελέγχονται οι μηδενικές τιμές των αναλυτών. Εάν η ανάγνωση διαφέρει περισσότερο από 2 % της κλίμακας τιμών που καθορίστηκε σύμφωνα με το σημείο 7.4.2 η διαδικασία επαναλαμβάνεται.

7.4.5. Ακολούθως αναλύονται τα δείγματα.

7.4.6. Μετά την ανάλυση, τα σημεία μηδενισμού και βαθμονόμησης επανελέγχονται με τα ίδια αέρια. Εάν τα αποτελέσματα δεν αποκλίνουν περισσότερο από 2 % από τα αποτελέσματα του σημείου 7.4.3 η ανάλυση θεωρείται αποδεκτή.

7.4.7. Σε όλα τα υποσημεία του παρόντος σημείου οι παροχές και οι πιέσεις των διαφόρων αερίων πρέπει να είναι οι ίδιες με τις χρησιμοποιούμενες κατά τη βαθμονόμηση των αναλυτών.

7.4.8. Ως μέγεθος της συγκέντρωσης κάθε ρύπου που μετρήθηκε στα αέρια θεωρείται η τιμή που διαπιστώνεται μετά τη σταθεροποίηση της διάταξης μέτρησης."

ιε) Το σημείο 2.2 του προσαρτήματος 2 αντικαθίσταται από το ακόλουθο κείμενο: "2.2. Η δοκιμή μέτρησης τύπου ΙΙ που ορίζεται από το σημείο 2.2.1.2 του παραρτήματος ΙΙ πρέπει να γίνεται αμέσως μετά την δοκιμή τύπου Ι με τον κινητήρα σε κανονικές στροφές βραδυπορίας και σε "υψηλό αριθμό" στροφών αέργου κινητήρα."

2. Το παράρτημα IV αντικαθίσταται από το ακόλουθο κείμενο:

"ΠΑΡΑΡΤΗΜΑ IV

ΠΡΟΔΙΑΓΡΑΦΕΣ ΓΙΑ ΤΟ ΚΑΥΣΙΜΟ ΑΝΑΦΟΡΑΣ (ΠΕΤΡΕΛΑΙΟ)

Ως καύσιμο αναφοράς χρησιμοποιείται το περιγραφόμενο στο παράρτημα IX μέρος 1 της οδηγίας 70/220/ΕΟΚ.

ΠΡΟΔΙΑΓΡΑΦΕΣ ΓΙΑ ΤΟ ΚΑΥΣΙΜΟ ΑΝΑΦΟΡΑΣ (ΝΤΙΖΕΛ)

Ως καύσιμο αναφοράς χρησιμοποιείται το περιγραφόμενο στο παράρτημα IX μέρος 2 της οδηγίας 70/220/ΕΟΚ."

Δήλωση της Επιτροπής

Σχετικά με το άρθρο 8 παράγραφος 5

Η Επιτροπή επανεπιβεβαιώνει τη βούλησή της να εξασφαλίζει την καλύτερη δυνατή προστασία του περιβάλλοντος, όπως ορίζεται στο άρθρο 95 παράγραφος 3 της συνθήκης.

Κατά συνέπεια, στην πρότασή της προκειμένου να συμπεριληφθεί ένας νέος κύκλος δοκιμών ειδικός για μοτοσικλέτες κατά το δεύτερο στάδιο, το 2006, σύμφωνα με το άρθρο 8 παράγραφος 5, η Επιτροπή θα εξετάσει επίσης πότε η εν λόγω δοκιμή θα καταστεί η μοναδική δοκιμασία δοκιμής για την έγκριση τύπου ΕΚ.

Συμπληρωματική δήλωση της Επιτροπής

Επιπρόσθετα, η Επιτροπή λαμβάνει υπόψη της την απόφαση των συννομοθετών στο άρθρο 5, σύμφωνα με την οποία ζητείται η υποβολή πρότασης με την οποία θα ορίζεται η "κανονική διάρκεια ζωής" και θα θεσπίζονται συμπληρωματικές διατάξεις. Με την ευκαιρία αυτή, η Επιτροπή υπενθυμίζει ότι, σύμφωνα δικαίωμα πρωτοβουλίας της, σε συμμόρφωση με τη συνθήκη, εναπόκειται στην ίδια να εκτιμά πότε πρέπει να υποβληθεί μια τέτοια πρόταση και ποιο πρέπει να είναι το περιεχόμενό της.